Sacharías- en Elisabettsjerke (Tobolsk)
De Sacharías- en Elisabettsjerke (Russysk: Церковь Захария и Елизаветы; Tsjerkov Zacharija e Elizabety) is in otterdokse tsjerke yn de Russyske stêd Tobolsk. De tsjerke waard tusken 1758 en 1776 yn Sibearysk-barokke styl boud.

Skiednis 
Yn 1752 waard yn opdracht fan de metropolyt Silvester yn Tobolsk de earste houten Sacharíastsjerke boud. Yn 1757 baarne dizze tsjerke ôf en as ferfanging waard de nije stiennen tsjerke boud. 

De tsjerke waard ûnder lieding fan de út Sint-Petersburch ôfkomstige arsjitekt Andrei Gorodnitsjev boud en is lykas as de Opstanningstsjerke fan Tomsk yn de styl fan 'e Sibearyske barok boud. It is in foarse, twa ferdjippings tellende tsjerke mei seis alters, dy't riker is oan dekoraasjes dan de oare tsjerken fan 'e stêd en ien fan 'e bêste foarbylden fan 'e Sibearyske barok.

Krekt as hast alle oare tsjerken fan de stêd waard de Sacharías en Elisabettsjerke yn 1930 ûntwijd. 

Fan alle Tobolsker tsjerken bleau yn de kommunistyse tiid allinnich de 'Tsjerke fan de Sân sliepende Jongeren fan Efeze' iepen. De Sacharías- en Elisabettsjerke waard troch de bolsjewiken plondere en it besit derfan oerdroegen oan de nije autoriteiten, dy't it gebou foar ferskate kommersjele doeleinden ferhierde. De toer waard foar in grut part ôfbrutsen. 

Yn 1980 waarden der prikken yn it wurk steld om it gebou te behâlden. Yn 2008 folge in folsleine restauraasje fan it gebou. 

Fan alle ikoanen yn de tsjerke wurdt it 'Ikoan fan alle Drôven' it meast fereare.

Tobolsk
Tsjerkegebou yn Ruslân
Bouwurk yn Tjûmen (oblast)
Eastersk-otterdoks tsjerkegebou
Bouwurk út 1776